ย้ำควรใช้พืชกัญชงกัญชาอย่างถูกต้อง ไม่แนะนำไปปรุงในอาหาร ควรนำไปเป็นยารักษาโรคทางการแพทย์
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ กล่าวถึงโครงการเเจกต้นกัญชา 1 ล้านต้นสู่ 500,000 ครัวเรือนๆ ละ 2 ต้น ว่า กัญชา 1 ต้น มีคิวอาร์โค้ด เมื่อประชาชนได้รับต้นกัญชาแล้วสามารถสแกนเพื่อรับข้อมูลรายละเอียดของสายพันธ์กัญชาที่ได้รับ ซึ่งจะมีวิธีการบอกถึงการนำไปปลูกและใช้อย่างถูกต้อง โดยผู้ปกครองที่ได้รับต้นกัญชาไปแล้ว หากมีบุตรหลานในบ้าน ควรให้คำแนะนำที่ถูกต้องด้วย เพื่อเป็นการป้องกันการนำไปใช้ในทางที่ผิด พร้อมแนะนำบุตรหลานให้ศึกษาข้อมูลก่อนการใช้ในทางอินเทอร์เน็ต พร้อมเน้นย้ำว่า ควรนำต้นกัญชาไปใช้ประโชยน์เพื่อเป็นยารักษาโรค ดีกว่านำไปใช้รูปแบบอื่น เช่น การใช้ประโยชน์นำไปทำเป็นลูกประคบ ซึ่งกัญชามีหลายสายพันธุ์ ซึ่งแต่ละสายพันธุ์มีประโยชน์ที่แตกต่างกัน ขณะนี้ พืชกัญชา กัญชง ที่ขึ้นทะเบียนกับกรมวิชาการเกษตรแล้วมี 13 สายพันธุ์ หลังจากนี้จะมีการพัฒนาวิจัยสายพันธุ์พืชกัญชง กัญชาใหม่ๆ เพิ่มมากขึ้น อย่างไรก็ตาม หากเเจกพืชกัญชา กัญชง ครบ 1 ล้านต้นแล้วผลตอบเป็นไปอย่างที่ดี ก็จะมีการพิจารณาระยะต่อไปรัฐมนตรีช่วยว่าการกระทรวงเกษตรและสหกรณ์ ยังกล่าวถึงกรณีการนำกัญชาไปปรุงเป็นอาหารว่าไม่แนะนำ โดยส่วนตัวแล้วไม่เคยรับประทานกัญชาในเมนูอาหาร ควรนำกัญชาไปเป็นยารักษาโรคทางการแพทย์ดีกว่า ซึ่งหลังจากนี้กระทรวงเกษตรและสหกรณ์ จะร่วมมือกับกระทรวงสาธารณสุข เดินหน้าสร้างความเข้าใจอย่างถูกต้องเกี่ยวกับพืชกัญชง กัญชาอย่างต่อเนื่อง